Škoda Motorsport odovzdala 200. vozidlo Fabia RS Rally2

**› Zástupcovia Škoda Motorsport odovzdali 200. predané vozidlo Fabia RS Rally2 Adamovi Březíkovi z českého dílerského tímu Samohýl Škoda Team, ktorý sa zúčastňuje Majstrovstiev Českej republiky v rely**

**› Desať rokov programu Rally2 – viac než 26 800 štartov, vyše 7 500 umiestnení na pódiu, osem titulov majstra sveta WRC2 a nové vylepšenie výkonu „Packet 25“ – záujem zákazníkov ostáva vysoký**

Bratislava, 9. júla 2025 **– Škoda Motorsport dosiahla predajom svojho 200. vozidla Škoda Fabia RS Rally 2 významný míľnik. Vozidlo bolo oficiálne odovzdané českému jazdcovi Adamovi Březíkovi počas malého ceremoniálu v sídle tímu v Mladej Boleslavi. Po svojom nedávnom víťazstve na podujatí Agrotec Petronas Rally Hustopeče v júni absolvuje Adam Březík premiérový štart s vozidlom číslo 200 na víkendovej Bohemia Rally.**

**Lukáš Paták, vedúci zákazníckeho programu Škoda Motorsport**, k tomu uviedol: *„Teší nás pretrvávajúci záujem o naše vozidlá a dosiahnutie 200. predaného vozidla je veľkým úspechom. Je obzvlášť výnimočné odovzdať toto jubilejné vozidlo jednému z našich českých dílerských tímov, Samohýl Škoda Teamu, a jazdcovi Adamovi Březíkovi, ktorý s ním absolvuje premiérový súťažný štart na našom domácom podujatí Bohemia Rally tu v Mladej Boleslavi.“*

Adam Březík, aktuálne piaty v celkovom poradí majstrovstiev ČR v rely a nedávny víťaz Agrotec Petronas Rally Hustopeče, povedal: *„Vieme, že Bohemia Rally je domácim podujatím Škoda Motorsport a značku chceme dôstojne reprezentovať vylepšením našich výsledkov z predchádzajúcich rokov.“*

Fabia RS Rally2 predstavuje najnovšiu kapitolu úspešného príbehu Škoda Motorsport, ktorý sa začal v roku 2015 s vozidlom Fabia Rally2 založeným na tretej generácii modelu Fabia. Počas uplynulého desaťročia boli vyvinuté tri varianty vozidla Rally2: pôvodná Fabia Rally2, Fabia Rally2 evo predstavená v roku 2019 a súčasná Fabia RS Rally2 uvedená na trh v roku 2022.

Počas tohto obdobia sa vozidlá Fabia Rally2 zúčastnili viac než 26 800 podujatí po celom svete, zabezpečili si viac ako 7 500 pódiových umiestnení a získali osem titulov majstra sveta v kategórii WRC2. Esapekka Lappi získal s vozidlom Fabia Rally2 v roku 2016 titul majstra sveta FIA WRC2, v nasledujúcich dvoch rokoch ho nasledovali Pontus Tidemand a Jan Kopecký. Po homologácii vozidla Škoda Fabia Rally2 evo 1. apríla 2019 získal budúci majster sveta Kalle Rovanperä titul v kategórii FIA WRC2 Pro, zatiaľ čo Pierre-Louis Loubet si v tom istom roku zabezpečil titul v kategórii WRC2. V roku 2021 získal Andreas Mikkelsen titul vo FIA Majstrovstvách Európy v rely aj vo FIA Majstrovstvách sveta v rely v kategórii WRC2, po ňom nasledovalo víťazstvo Emila Lindholma v kategórii WRC2 v roku 2022. V prvej sezóne WRC pre model Fabia RS Rally2 v roku 2023 získal titul v kategórii WRC2 opäť Andreas Mikkelsen.

Aby si Škoda Motorsport udržala náskok pred konkurenciou, predstavila na jar 2025 „Paket 25“ – komplexnú sadu vylepšení výkonu a komfortu. Okrem zlepšení v oblasti komfortu a odolnosti patrí medzi najvýznamnejšie zmeny novo optimalizované výfukové potrubie, ktoré znižuje energiu potrebnú na výmenu plynov vo valcoch o 27 %. Ďalšie úpravy výfukového systému znižujú celkovú hmotnosť a v kombinácii s aktualizovaným softvérom pre riadenie motora výrazne zvyšujú výkon prenášaný na kolesá a prinášajú výraznejší zvuk motora.

**Pre ďalšie informácie, prosím, kontaktujte:**

**Zuzana Kubíková**, PR manager Škoda Auto Slovensko s.r.o.

M: +421 904 701 339

zuzana.kubikova2@skoda-auto.sk



|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | /[SkodaAutoSK](http://www.instagram.com/SkodaAutoSK) |

**Fotografie k téme:**

|  |  |
| --- | --- |
|   | **Škoda Motorsport odovzdala 200. vozidlo Fabia RS Rally2**Adam Březík, jeho otec a šéf tímu Martin Březík a zástupcovia Škoda Motorsport na snímke vedľa 200. vozidla Fabia RS Rally2 počas slávnostného odovzdania.[Download](https://skoda-motorsport.s3.amazonaws.com/com/2025/07/LCHPS-SKODA-250702-124512.jpg) **Zdroj: Škoda Auto** |

|  |  |
| --- | --- |
|  | **Škoda Motorsport odovzdala 200. vozidlo Fabia RS Rally2**Od homologizácie na konci roka 2022 odovzdala spoločnosť Škoda Motorsport zákazníckym tímom 200 vozidiel Fabia RS Rally2. Jubilejné vozidlo bolo odovzdané tímu Samohýl Škoda Team, jednému z piatich českých dílerských tímov.[Download](https://skoda-motorsport.s3.amazonaws.com/com/2025/07/LCHPS-SKODA-250702-131813.jpg) **Zdroj: Škoda Auto** |

**Škoda Motorsport:**

› Škoda je v motoristickom športe aktívna od roku 1901, a to tak v rallye, ako aj na okruhoch.

› Medzi jej najväčšie úspechy patrí víťazstvo v Majstrovstvách Európy cestovných automobilov (ETCC) v roku 1981 s vozidlom ŠKODA 130 RS.

› Od roku 2009 získala pre českú automobilku mnoho úspechov na tratiach svetových rallye Škoda Fabia.

› Do roku 2014 získala Škoda Fabia S2000 (2,0-litrový atmosférický motor, pohon všetkých kolies) 50 medzinárodných a národných titulov v rallye. Škoda Fabia S2000 okrem toho pomohla trikrát zvíťaziť vo FIA Majstrovstvách Európy v rallye (ERC) a Intercontinental Rally Challenge (IRC).

› V roku 2015 prišla na scénu Škoda Fabia R5 (1,6-litrové turbo, pohon všetkých kolies). Neskôr ju premenovali na Škoda Fabia Rally2 a po nej nasledovala ďalej vylepšená Škoda Fabia Rally2 evo; tieto vozidlá získali do konca roka 2022 takmer 2 000 víťazstiev v 68 krajinách.

› Počas tohto obdobia vybojovali tituly v kategórii WRC2/WRC2 Pro majstrovstiev sveta FIA továrenskí jazdci Škoda Motorsport Jan Kopecký (CZ), Esapekka Lappi (FIN), Pontus Tidemand (S) a Kalle Rovanperä (FIN). Škoda Motorsport okrem toho v rokoch 2015 až 2019 získala päťkrát za sebou titul v kategórii WRC2/WRC2 Pro určený pre výrobcu.

› Od začiatku sezóny 2020 zmenila Škoda Motorsport stratégiu a začala s podporou privátnych tímov. Úspešný príbeh pokračoval: Andreas Mikkelsen (N) a Emil Lindholm (FIN) sa s vozidlom Škoda Fabia Rally2 evo tímu Toksport WRT v rokoch 2021 a 2022 stali majstrami sveta v kategórii WRC2. Mikkelsen sa v roku 2023 stal opäť majstrom sveta v kategórii WRC2 s novým vozidlom Fabia RS Rally2. Tím Toksport WRT získal za podpory Škoda Motorsport v rokoch 2020 až 2023 štyrikrát za sebou v kategórii WRC2 aj tímový titul. V roku 2024 sa o titule v kategórii WRC2 rozhodovalo až vo finále sezóny. Pilot značky Škoda Oliver Solberg z tímu Toksport WRT skončil celkovo druhý.

› Zákaznícke tímy ŠKODA Motorsport získali tituly aj vo FIA majstrovstvách sveta v rallye (WRC), FIA majstrovstvách Európy v rallye (ERC), FIA majstrovstvách Afriky v rallye (ARC), FIA majstrovstvách Severnej a Strednej Ameriky v rallye (NACAM), FIA majstrovstvách Južnej Ameriky v rallye (CODASUR) a FIA majstrovstvách Ázie a Pacifiku v rallye (APRC).

**Škoda Auto**

› sa v novom desaťročí úspešne riadi stratégiou „Next Level Škoda Strategy“;

› sa usiluje o to, aby sa do konca dekády pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi tri najpredávanejšie značky v Európe;

› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;

› v súčasnosti zákazníkom ponúka 12 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Slavia, Kylaq a Kushaq;

› v roku 2024 dodala zákazníkom po celom svete viac ako 926 600 vozidiel;

› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov;

› ako značka koncernu Volkswagen samostatne vyvíja a vyrába pre ďalšie značky koncernu komponenty ako batériové systémy pre platformu MEB, motory a prevodovky;

› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom.

› celosvetovo zamestnáva viac než 40 000 ľudí a je aktívna na viac ako 100 trhoch.